钦定古今图书集成/方舆汇编/边裔典/第101卷 > 《贸易》
## 钦定古今图书集成/方舆汇编/边裔典/第101卷 > 《贸易》

国人交易，皆妇人能之。所以唐人到彼，必先纳一妇
人者，兼亦利其能买卖故也。每日一墟，自卯至午，即
罢。无居铺，但以蓬席之类铺于地间，各有处。纳官司，
赁地钱。小交关则用米谷及唐货，次则用布。若乃大
交关则用金银矣。往往土人最朴，见唐人颇加敬畏，
呼之为“佛”，见则伏地顶礼。近亦有脱骗欺负唐人，由
去人之多故也。